Chelsea Manning vapautui seitsemän vuoden vankeuden jälkeen – Kaksi muuta USA:n jahtaamaa tietovuotajaa Julian Assange ja Edward Snowden jatkavat pakoiluaan

Ennen presidentiksi tulemista Donald Trump vaati Snowdenin teloittamista.

Massiivisesta tietovuodosta vankeuteen tuomittu amerikkalaissotilas Chelsea (ent. Bradley) Manning on vapautettu sotilasvankilasta hänen oltuaan seitsemän vuotta kaltereiden takana, kertoo BBC.

Manning napattiin sen jälkeen, kun hän oli vuotanut vuonna 2010 Wikileaks-vuotosivustolle satojatuhansia salaisia asiakirjoja puolustus- ja ulkoministeriöltä. Tiedoista muun muassa paljastui kiusallisia yksityiskohtia sotavankien kohtelusta sekä siviiliuhrien määrästä.